EkBass/fiwiki-20250220-pages-articles huggingface dataset:
Ormajoen valuma-alue

Ormajoen valuma-alue (vesistöaluetunnus 35.79) on Längelmäveden ja Hauhon reittien valuma-alueessa sijaitseva toisen jakovaiheen valuma-alue, jonka pinta-ala on 222,06 neliökilometriä. Alueen järvisyys on 6,77 %. Vesistön valuma-alueen alarajana on Pyhäjärvi, jossa reitin vedet tulevat seuraavaksi Hauhon alueelle (35.77). Kolmannen jakovaiheen alueita ovat seuraavat kolme aluetta tai valuma-aluetta : * Leheejärven alue (35.791) * Ormajärven valuma- alue (35.792) * Teuronjärvenojan valuma-alue (35.793) == Lähteet == *
Faber-Castell

Faber-Castell on yksi maailman suurimmista ja vanhimmista valmistajista toimistotarvikkeiden osalta. Se tuottaa kyniä, kumeja, nitojia, viivaimia, tusseja jne. Pääkonttori sijaitsee Steinissä, Saksassa, ja sillä toimii 14 tehdasta ja 20 myyntiyksikköä ympäri maailmaa. Faber-Castell-Konsernin palveluksessa työskentelee noin 7 000 ihmistä ja se harjoittaa liiketoimintaa yli 100 maassa. Luokka:Kirjoitusvälineet Luokka:Taidetarvikkeiden valmistajat
Kare Orko

Kare Risto Orko (19. joulukuuta 1940 Helsinki – 28. tammikuuta 2018 Helsinki) oli suomalainen liikemies, joka toimi Suomi-Filmin toimitusjohtajana vuosina 1984–2014. Hän oli elokuvatuottaja ja -ohjaaja Risto Orkon neljäs lapsi. Kare Orko kirjoitti ylioppilaaksi keväällä 1960 Munkkiniemen yhteiskoulusta. Teknillisessä korkeakoulussa opinnot jäivät kesken, kun työmaata isän johtaman Suomi-Filmin puolella alkoi aueta. Suomi-Filmin palkkalistolla Kare Orko oli ollut vuodesta 1955 saakka.”Viikkorahasysteemi vaihtui siihen, että saimme kuukausipalkan firmasta. Sen eteen joutui erilaisiin tilaisuuksiin autonkuljettajaksi ja ovipojaksi ja vaatteidenottajaksi”, Kare Orko muisteli vuonna 1998. Suomi-Filmin osakas Kare Orkosta tuli vuonna 1958 ja jäsen yhtiön hallitukseen 1965. Teknilliseksi johtajaksi hänet nimitettiin 1975, varatoimitusjohtajaksi 1980 ja toimitusjohtajaksi 1984. Orko työskenteli myös Suomi-Filmin uuden video-osaston päällikkönä vuodesta 1982 lähtien. Orko oli Suomi-Filmin yhtiön hallituksessa vuoteen 2014 saakka ja osakkaana kuolemaansa asti. == Lähteet == Luokka:Suomalaiset elokuvatuottajat Luokka:Vuonna 1940 syntyneet Luokka:Vuonna 2018 kuolleet
Fégui

Fégui on kaupunkikunta ja sen ainoa taajama Kayesin alueen Kayesin piirissä Malissa. Se sijaitsee Faléméjoen rannalla noin 90 kilometriä Kayesista länteen. Kunnassa on 3 900 asukasta (vuonna 2009). Féguin kunta rajoittuu pohjoisessa Kayesin piirin Tafacirgan ja Sonyn ja etelässä Falémén kuntiin sekä lännessä Senegaliin. Seutu kuuluu Sahelin vyöhykkeeseen. Asukkaat ovat etupäässä soninkeja. Lisäksi on fulbeja, bambaroita ja maureja. Seudun pääelinkeino on maatalous. Tärkeimmät viljelykasvit ovat durra, maapähkinä, riisi ja hirssi. Kotieläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan pienimuotoista kaupankäyntiä. Kunnassa toimii alakoulu, koraanikoulu ja lukutaitokeskus. Terveyspalvelut käsittävät sairastuvan, synnytyslaitoksen ja apteekin. Vesihuoltoon kuuluu kaksi porakaivoa, vesitorni ja joukko vesiposteja. ==Lähteet== Luokka:Kayesin piiri Luokka:Malin kaupungit
Tafacirga

Tafacirga on maalaiskunta ja sen keskuskylä Kayesin alueen Kayesin piirissä Malissa. Se sijaitsee Senegaljoen rannalla noin 115 kilometriä Kayesista länteen. Kunnassa on 9 100 ja keskuskylässä 800 asukasta (vuonna 2009). Tafacirgan kunta rajoittuu idässä Kayesin piirin Sonyn ja etelässä Féguin kuntiin, lännessä Senegaliin ja pohjoisessa Mauritaniaan. Senegaljoen lisäksi kunnan rajalla virtaa sen sivujoki Falémé. Seutu kuuluu Sahelin vyöhykkeeseen. Kuntaan kuuluu kuusi kylää. Niistä suurin on 3 500 asukkaan Goundiamou. Asukkaat ovat etupäässä soninkeja. Lisäksi on fulbeja ja bambaroita. Vallitseva uskonto on islam. Seudun pääelinkeino on maanviljely. Lisäksi harjoitetaan karjanhoitoa, käsityöammatteja ja kaupankäyntiä. ==Lähteet== Luokka:Kayesin piiri Luokka:Malin kunnat
Räikälänjoen valuma-alue

Räikälänjoen valuma-alue (vesistöaluetunnus 35.89) on Vanajan reitin valuma- alueessa sijaitseva toisen jakovaiheen valuma-alue, jonka pinta-ala on 189,25 neliökilometriä. Alueen järvisyys on 9,27 %. Vesistön valuma-alueen alarajana on Kernaalanjärvi, jossa reitin vedet tulevat seuraavaksi Hiidenjoen alueelle (35.81). == Alueen kuvaus == Kolmannen jakovaiheen alueita ovat seuraavat kolme aluetta tai valuma-aluetta, jotka seuraavat toinen toistaan joen mukana siten, että yläjuoksu sijaitsee Alajoen valuma-alueella : * Räikälänjoen alaosan alue (35.891) * Alajärven alue (35.892) * Alajoen valuma-alue (35.893) === Räikälänjoen alaosan alue (35.891) === Räikälänjoen alaosan yläjuoksun nimi on Jokilanjoki, joka alkaa Pikku-Munakkaasta ja laskee Suojärveen. Siitä jatkaa Koskenjoki, joka on ensin leveä Koskenjoen järvi ja sitten joki. Se laskee Viralanjärveen. Alaosan alajuoksu on nimeltään Räikälänjoki. Se alkaa Kuotolanjärvestä ja se laskee Kernaalanjärveen. Metsässä sijaitseva Lähdelammi laskee Viralanjärveen ja lähes kuivunut kosteikko Kuuslammi laskee Koskenjokeen. === Alajärven alue (35.892) === Alajärven alueeseen kuuluvat itse Alajärvi ja sen lähialue sekä Välijoki ja sen järvet, joita ovat Iso- Munakas ja Pikku-Munakas. Alajärveen laskee suoraan vain Kaakkolammi, mutta muut laskevat pitkiä yhteisiä ojia pitkin. Järven etelärantaan laskee Vesajoki, joka on Pyyttämön laskujoki. Sen valuma-alueeseen kuuluvat myös Suvitiellinen ja Vesajärvi. Järven luoteispäähän laskee Tömäjärven laskuoja Kivioja. Tömäjärven valuma-alueeseen kuuluvat myös Mustalammi, Hepolammi ja Omettalammi. === Alajoen valuma-alue (35.893) === Alajoki laskee Takajärvestä Alajärveen. Takajärveen laskevat kaikki valuma-alueen latvavedet ja niiden järvet ja lammet. Osa järvistä laskevat suoraan järveen omia ojia myöten. Sellaisia ovat Vinjalammi, Tyvilammi, joka laskee pitkää Heinisuonojaa myöten etelärantaan, Iso Rastaslammi ja Löyttylammi. Hautalammilla ei ole laskuojaa, mutta se kuuluu Takajärven lähialueeseen. Muita laskuojattomia järviä ovat Kalaton ja Ahvenlammi. Myös Mustalammi sijaitsee järven lähellä, mutta sen valuma-alueen yläjuoksulla sijaitsee vielä Ruokalammi, Kirppulammi, Kaivolammi, Emälammi, Iso Kilpilammi, Pikku Kilpilammi, Väärälammi, Ahvenlammi ja Luokkalammi. Laskujoen varrella sijaitseva Verilammin laskuoja yhtyy Alajokeen sen puolivälissä. == Lähteet == *
Georg Grotenfelt

Georg Erik Jan Grotenfelt (s. 7. kesäkuuta 1951 Helsinki) on suomalainen arkkitehti ja elokuvaohjaaja ja -tuottaja. __NOTOC__ ==Henkilöhistoria== Georg Grotenfelt syntyi Nils Gustav Grotenfeltin ja Antonia Grotenfeltin perheeseen. Hänen puolisonsa vuodesta 1992 on arkkitehti Hannele Grönlund. Grotenfelt valmistui arkkitehdiksi Teknillisestä korkeakoulusta 1970 ja opiskeli Taideteollisen korkeakoulun elokuvataiteen dokumenttilinjalla 1994–1996. Hänellä oli oma arkkitehtitoimisto 1982–1996. Teknillisen korkeakoulun assistenttina Grotenfelt työskenteli 1985–1987 ja professorina 2001–2003. Hän opetti Taideteollisen korkeakoulun sisustustaiteen laitoksella 1993–1996 ja oli vieraileva professori Grazissa Itävallassa 1997–1998. Oman Nostalgia Filmi -yhtiön elokuvaohjaaja ja -tuottaja Grotenfelt on ollut vuodesta 1998. Hän sai valtion kolmivuotisen taiteilija-apurahan vuonna 1994. ==Elokuvia== Grotenfelt on ohjannut ja tuottanut elokuvia ja osallistunut useiden henkilödokumenttien tekemiseen:Runollinen esseedokumentti kertoo von Wrightin taiteilijaveljeksistä. Seura, TV-maailma, 26.3.2017. Viitattu 18.2.2018. * Pinega – Bjarmaland återfunnet, 1995 * Herrgärdarna, 1997 * Viimeiset karjalaiset, 1998 * Hiljaisuuden lähteillä, 2000 * Kalevi – kunnianosoitus kultamitalihiihtäjälle, 2002 * Landskapet med den dubbla skuggen, 2005 * Tonfall, 2006 * Rakentajat, 2008 * Merkintöjä valkeasta kaupungista, 2010 * Hermanfilmen, 2012 * Heijastuksia, 2017 * Toisinajattelija: Päivä Pentti Linkolan elämässä, 2018 * Heiskuja, 2021 ==Lähteet== ==Aiheesta muualla== * * Luokka:Suomalaiset arkkitehdit Luokka:Suomalaiset opettajat Luokka:Suomalaiset professorit Luokka:Suomalaiset elokuvaohjaajat Luokka:Suomalaiset elokuvatuottajat Luokka:Vuonna 1951 syntyneet Luokka:Elävät henkilöt
Sony (Mali)

Sony on maalaiskunta Kayesin alueen Kayesin piirissä Malissa. Sen keskuskylä Lany-Tounka sijaitsee Senegaljoen rannalla noin 90 kilometriä Kayesista luoteeseen. Kunnassa on 8 700 ja keskuskylässä 1 000 asukasta (vuonna 2009). Sonyn kunta rajoittuu lännessä Kayesin piirin Tafacirgan, etelässä Féguin ja Falémén, idässä Kéméné Tambon ja koillisessa Guidimakan Keri-Kaffon kuntiin sekä luoteessa Mauritaniaan. Kuntaan kuuluu kuusi kylää. Asukkaat ovat etupäässä soninkeja. Lisäksi on bambaroita, bozoja ja somonoja. Paikallisia elinkeinoja ovat maanviljely, karjanhoito, kalastus ja metsien hyödyntäminen. Palveluihin kuuluvat kolme alakoulua, yläkoulu ja kaksi terveyskeskusta. ==Lähteet== Luokka:Kayesin piiri Luokka:Malin kunnat
Ramesseum

Ramesseum on faarao Ramses II:n (hallitsi 1279–1213 eaa.) kuolintemppeli Egyptissä Niilin länsirannalla Theban nekropolissa. Temppeli oli pyhitetty Amon-jumalalle ja kuolleelle faaraolle. Ramesseum sijaitsee muurien rajaamalla 275 × 168 metrin laajuisella alueella, jossa temppelin lisäksi on sivurakennuksia ja varastoja. Temppeli on nykyisin puoliksi raunioitunut. Sen seiniä koristavat kohokuvat, joissa kuvataan muun muassa Kadeshin taistelua, Syyrian sotia ja Min-juhlaa. Temppelin ensimmäisellä sisäpihalla on ollut valtava yhdestä graniittilohkareesta veistetty faaraon patsas, joka oli pystyssä ollessaan arviolta 17 metrin korkuinen. Toisella sisäpihalla on muun muassa Osiriksen patsaita ja kaksi Ramsesin patsasta. ==Lähteet== ==Aiheesta muualla== Luokka:Arkeologiset kohteet Egyptissä
Kéméné Tambo

Kéméné Tambo on maalaiskunta Kayesin alueen Kayesin piirissä Malissa. Sen keskuskylä Ambidédi poste sijaitsee Senegaljoen rannalla noin 40 kilometriä Kayesista luoteeseen. Kunnassa on 17 000 ja keskuskylässä 1 500 asukasta (vuonna 2009). Kéméné Tambon kunta rajoittuu pohjoisessa Kayesin piirin Guidimakan Keri-Kaffon, Bangassin ja Somankidyn, idässä ja etelässä Samé Diomgoman ja lännessä Falémén ja Sonyn kuntiin. Seutu kuuluu Sahelin vyöhykkeeseen. Kuntaan kuuluu 14 kylää. Niistä suurin on 4 300 asukkaan Dramané. Asukkaat ovat etupäässä soninkeja. Lisäksi on bambaroita. Vallitseva uskonto on islam, mutta kunnassa on myös kristittyjä ja animisteja. Ambidédin kautta kulkee Dakarin–Nigerin rautatie sekä Bamakosta Senegalin rajalle johtava maantie RN1. Seudun pääelinkeinot ovat maanviljely ja karjanhoito. Lisäksi harjoitetaan kalastusta ja kaupankäyntiä. ==Lähteet== Luokka:Kayesin piiri Luokka:Malin kunnat
Martti Siikaluoma

Martti Mikael Siikaluoma (s. 30. huhtikuuta 1992 Heinola) on suomalainen kestävyysjuoksija. Hän on edustanut vuodesta 2014 lähtien Lahden Ahkeraa ja hänen valmentajanaan toimii Tom Andtbacka. Siikaluoma saavutti Kalevan kisoissa 2019 kultaa 5 000 metrin juoksussa ja pronssia 1 500 metrillä. Sisäratojen SM-kilpailuista hän on saanut hopeaa 3 000 metrin juoksusta vuosina 2014 ja 2020. Viestijuoksun SM-kisoissa hän on ollut mukana saamassa 4 × 800 metrin viestijuoksusta kultaa vuosina 2014 ja 2016, hopeaa vuonna 2017 ja pronssia 2019, 4 × 1 500 metrin viestijuoksusta kultaa vuosina 2014, 2016 ja 2019, hopeaa 2018 ja pronssia vuonna 2017, 4 × 1 500 metrin sekaviestistä hopeaa 2022 sekä 4 000 metrin viestistä hopeaa 2021. Maastojuoksun SM- kilpailuista Siikaluoma on saavuttanut neljän kilometrin matkalla pronssia vuosina 2015 ja 2016 sekä lyhyen matkan joukkuekilpailusta kultaa vuosina 2015, 2016, 2017, 2019, 2020 ja 2022. Ennätyksikseen Siikaluoma on juossut 800 metrillä ulkona ajan 1.54,57 (2019), 1 500 metrillä ulkona ajan 3.47,96 (2014) ja hallissa 3.54,59 (2014), 3 000 metrillä ulkona ajan 8.11,73 (2017) ja hallissa 8.23,57 (2014), 5 000 metrillä ajan 14.19,96 (2016) ja 10 000 metrillä ajan 32.36,23 (2012). == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1992 syntyneet Luokka:Elävät henkilöt
Eliisa Räsänen

Eliisa Sylvia Räsänen (s. 3. maaliskuuta 1996 Kangasala) on suomalainen pika- ja keskimatkojen juoksija. Hän on vuodesta 2015 lähtien edustanut Esbo Idrottsföreningiä ja hänen valmentajanaan toimii Juha Sainio. Räsänen on voittanut sisäratojen SM-kilpailuista kultaa 400 metrin juoksusta vuonna 2014, hopeaa 800 metrin juoksusta 2014, kultaa 4 x 200 metrin viestistä vuonna 2013 sekä 4 x 300 viestistä kultaa vuonna 2012 ja pronssia vuonna 2015. Viestijuoksun SM-kilpailuissa hän saavutti 4 × 400 metrin viestissä pronssia 2021. Ennätyksikseen hän on juossut 60 metrillä hallissa ajan 7,90 (2013), 100 metrillä ulkona ajan 12,44 (2012), 200 metrillä ulkona 25,29 (2012) ja hallissa 25,36 (2013), 400 metrillä ulkona 56,58 (2012) ja hallissa ajan 57,00 (2014), 800 metrillä ulkona ajan 2:12.05 (2013) ja hallissa ajan 2:14.00 (2014) sekä 1 500 metrillä ajan 4:53.46 (2012). == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1996 syntyneet Luokka:Elävät henkilöt
Roosa Lahtinen

Roosa Lahtinen (s. 4. syyskuuta 1994) on suomalainen keskimatkojen juoksija. Hän on edustanut vuosina 2011–2019 Tampereen Pyrintöä ja vuodesta 2020 lähtien Ylöjärven Urheilijoita. Häntä ovat valmentaneet Lauri Hollo vuosina 2011–2015 ja Juha Sainio vuodesta 2017 lähtien. Lahtinen on voittanut sisäratojen SM- kilpailuista pronssia hopeaa 800 metrin juoksusta vuonna 2014. Ennätyksikseen hän on juossut 400 metrillä ulkona ajan 58,76 (2014) ja hallissa ajan 59,82 (2013), 800 metrillä ulkona ajan 2.09,67 (2018) ja hallissa ajan 2.15,82 (2014) sekä 1 500 metrillä ulkona ajan 4.33,68 (2021) ja hallissa ajan 4.50,14 (2017). == Lähteet == Luokka:Suomalaiset keskimatkojen juoksijat Luokka:Vuonna 1994 syntyneet Luokka:Elävät henkilöt
Samé Diomgoma

Samé Diomgoma (myös Samé Diongoma) on maalaiskunta Kayesin alueen Kayesin piirissä Malissa. Sen keskuskylä Samé Oulof sijaitsee Senegaljoen rannalla 15 kilometriä Kayesista länteen. Kunnassa on 12 400 ja keskuskylässä 1 700 asukasta (vuonna 2009). Samé Diomgoman kunta rajoittuu luoteessa Kayesin piirin Falémén ja Kéméné Tambon, koillisessa Bangassin, idässä Liberté Dembayan ja etelässä Sadiolan kuntiin sekä lounaassa Senegaliin. Seutu kuuluu Sahelin vyöhykkeeseen. Kuntaan kuuluu 17 kylää. Asukkaat ovat soninkeja, fulbeja, bozoja, boboja ja moseja. Samén kautta kulkee Dakarin–Nigerin rautatie sekä Bamakosta Senegalin rajalle johtava maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, vesimeloni ja vihannekset. Kotieläimiä ovat naudat, lampaat ja vuohet. Lisäksi harjoitetaan kalastusta ja kaupankäyntiä. ==Lähteet== Luokka:Kayesin piiri Luokka:Malin kunnat
Naantalin seurakuntayhtymä

thumb|Ennen vuotta 1500 rakennettu Naantalin kirkko on keskiaikainen harmaakivikirkko ja Turun tuomiokirkon jälkeen Suomen suurin keskiaikainen kirkko. Naantalin seurakuntayhtymä on vuonna 2009 muodostettu Suomen evankelis-luterilaisen kirkon paikallinen hallintoyksikkö seurakuntayhtymä, johon kuuluvat kaikki Naantalin kaupungin alueella sijaitsevat seurakunnat. Nämä ovat Naantalin seurakunta, Rymättylän seurakunta ja Merimaskun seurakunta. Velkuan seurakunta liitettiin Naantalin seurakuntaan vuonna 2005 ilman yhteistä rajaa, joten Velkuan alue muodostaa Naantalin seurakunnassa eksklaavin. Seurakuntayhtymän muodostaminen tehtiin samanaikaisesti kun vuoden 2009 kuntaliitoksessa Naantaliin liitettiin Merimaskun, Rymättylän ja Velkuan kunnat. Elokuussa 2024 Naantalin seurakuntayhtymän seurakuntiin kuului yhteensä 13 976 jäsentä, mikä vastasi noin 69,6 prosenttia Naantalin kaupungin väestöstä. 2000-luvulla jäsenmäärä nousi vuoteen 2007 saakka, jolloin jäseniä oli 15 774, minkä jälkeen jäsenmäärä on ollut laskussa. Perustettaessa vuonna 2009 seurakuntayhtymällä oli 52 työntekijää. Vuoden 2023 lopussa työntekijöitä oli 47. Vuonna 2009 veroprosentiksi päätettiin Naantalin seurakunnan silloinen 1,15 prosenttia. Merimaskun ja Rymättylän seurakuntien veroprosentit olivat olleet huomattavan korkeat. Vuodesta 2014 lähtien veroprosentti on ollut 1,35. == Kirkot, hautausmaat ja muut toimitilat == Naantalin seurakuntayhtymällä on neljä kirkkoa ja kaksi kappelia: Rymättylän kirkko, Merimaskun kirkko ja Naantalin seurakuntaan kuuluvat Naantalin kirkko, Velkuan kirkko, Naantalin seurakuntakeskuksen kappeli ja Hakapellon kappeli. Seurakuntayhtymälle kuuluu viisi hautausmaata: Merimaskun kirkon hautausmaa, Rymättylän kirkon hautausmaa sekä Naantalin seurakuntaan kuuluvat Naantalin kirkon hautausmaa, Hakapellon hautausmaa ja Velkuan kirkon hautausmaa. Naantalissa on seurakuntakeskus, ja seurakuntakodit ovat Merimaskussa ja Rymättylässä. Leirikeskuksia on kaksi: meren rannalla Soinisissa kanta-Naantalissa ja Kirkkojärven rannalla Rymättylässä. Seurakuntayhtymän taloustoimisto on Naantalissa. Jokaisella seurakunnalla on oma kirkkoherranvirasto. Seurakuntayhtymän omistamilla kiinteistöillä on tehty 2000-luvulla laajoja korjauksia, joita on rahoitettu myymällä muuta kiinteistöomaisuutta. Naantalin alueella on 15 vuoden aikana käytetty korjauksiin lähes 10 miljoonaa euroa johon kuuluvat muun muassa kirkon, hautausmaiden ja pappilan korjauksia sekä 2017 valmistunut Hakapellon kappelin peruskorjaus. Merimaskun kirkon peruskorjausta aiotaan rahoittaa myymällä vuokralla oleva Merimaskun pappila. Merimaskun jälkeen peruskorjaukseen tulevat Rymättylän kirkko ja seurakuntakoti. == Lähteet == Luokka:Suomen evankelis-luterilaiset seurakuntayhtymät Luokka:Turun arkkihiippakunta Luokka:Uskonto Naantalissa
Liberté Dembaya

Liberté Dembaya on maalaiskunta Kayesin alueen Kayesin piirissä Malissa. Sen keskuskylä Diala Banlieue sijaitsee Senegaljoen rannalla 7 kilometriä Kayesista länteen. Kunnassa on 14 400 ja keskuskylässä 2 000 asukasta (vuonna 2009). Liberté Dembayan kunnan pinta-ala on 215,46 neliökilometriä. Se rajoittuu pohjoisessa Kayesin piirin Bangassin ja Kayesin, idässä Khouloumin ja Hawa Dembayan, etelässä Sadiolan ja lännessä Samé Diomgoman kuntiin. Pohjoisosa on Senegaljoen laaksoa ja eteläosa ylänköä. Senegaliin laskee Paparajoki. Seutu kuuluu Sahelin ja Sudanin siirtymävyöhykkeeseen. Kuntaan kuuluu 17 kylää ja 27 pikkukylää. Asukkaat ovat etupäässä soninkeja, fulbeja, bambaroita, mandinkoja, bozoja ja khasonkoja. Vallitseva uskonto on islam. Lisäksi on animisteja ja muutamia kristittyjä. Kunnan läpi kulkevat päällystetyt maantiet RN1 ja RN22 sekä päällystämätön RN 21. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maissi, riisi, maapähkinä ja lehmänpapu. Puutarhaviljely tuottaa okraa, salaattia, perunaa, kurkkua, tomaattia ja sipulia. Hedelmätarhoissa kasvatetaan mangoja, appelsiineja, papaijaa ja banaania. Tuotantoeläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kalastusta, keräilyä, käsityöammatteja ja kaupankäyntiä sekä hyödynnetään hiekkaa ja soraa. Kahdessa kylässä pidetään viikoittaiset markkinat. Kunnassa toimii 12 ala- ja kolme yläkoulua sekä neljä koraanikoulua. Terveyspalveluihin kuuluvat keskuskylän terveyskeskus ja kaksi yksityisvastaanottoa. Vesihuolto kattaa 77 prosenttia tarpeesta. Kunnassa on Malitelin ja Orangen matkapuhelinverkot. Keskuskylässä on Énergie du Malin sähköverkko. ==Lähteet== Luokka:Kayesin piiri Luokka:Malin kunnat
Guidimakan Keri-Kaffo

Guidimakan Keri-Kaffo on maalaiskunta Kayesin alueen Kayesin piirissä Malissa. Sen keskuskylä Gakoura sijaitsee Senegaljoen oikeanpuoleisella rannalla 55 kilometriä Kayesista luoteeseen. Kunnassa on 20 000 ja keskuskylässä 2 600 asukasta (vuonna 2009). Guidimakan Keri-Kaffon kunta rajoittuu pohjoisessa Kayesin piirin Djéléboun, idässä Bangassin ja etelässä Kéméné Tambon ja Sonyn kuntiin sekä lännessä Mauritaniaan. Se on pinnanmuodostukseltaan kumpuilevaa tasankoa. Länsirajalla virtaa Senegalin sivujoki Karakoro. Seutu kuuluu Sahelin vyöhykkeeseen. Kuntaan kuuluu kymmenen kylää. Asukkaat ovat etupäässä soninkeja. Lisäksi on fulbeja, bambaroita ja maureja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, okra, maapähkinä ja pavut. Kotieläimiä ovat naudat, lampaat, vuohet, hevoset ja aasit. Lisäksi harjoitetaan kalastusta, käsityöammatteja ja kaupankäyntiä. Kunnassa toimii kahdeksan alakoulua, kaksi yläkoulua ja kuusi koraanikoulua. Terveyskeskuksia on kolme. Vesihuolto käsittää kaivoja, porakaivoja ja yhden vesijohtoverkon. ==Lähteet== Luokka:Kayesin piiri Luokka:Malin kunnat
Nasdaq Composite

Nasdaq Composite on yhdysvaltalainen pörssi-indeksi, jossa mukana ovat lähes kaikki ne yritykset, jotka on listattu Nasdaqin arvopaperipörssiin. Indeksi on yksi kolmesta seuratuimmasta pörssi-indeksistä Yhdysvalloissa Dow Jones Industrial Average -indeksin ja S&P; 500 -indeksin ohella. Valtaosa indeksin yrityksistä toimii teknologiasektorilla. Nasdaq Composite aloitti sadasta pisteestä vuonna 1971 ja saavutti tuhat pistettä 1995. Vuosituhannen alussa indeksi ylitti 5 000 pisteen rajan. Silloin indeksiä nostivat monet uudet internetyhtiöt, joiden arvo romahti IT-kuplan puhjetessa. Vuonna 2017 Nasdaq Composite ylitti 6 000 pisteen rajan. Silloin vetureina olivat suuret teknologiayhtiöt kuten Apple ja Facebook. Marraskuussa 2021 indeksipisteluku oli yli 16 000\. == Lähteet == Luokka:NASDAQ OMX Group Luokka:Osakeindeksit
Euroopan unionin sotilasesikunta

Euroopan unionin sotilasesikunta (suom. EUSE, engl. EUMS) on Euroopan unionin sotilaallinen suunnittelutoimielin. Se on Euroopan unionin neuvoston alainen. Sotilasesikunta saa tehtäviä EU:n sotilaskomitealta ja antaa neuvoja EU:n johdolle. Se avustaa sotilasasioissa EU:n ulko- ja turvallisuuspolitiikaa johtavaa korkeaa edustajaa. Se on vastuussa tilanteen seurannasta ja toiminnan suunnittelusta, kun EU haluaa hallita kriisiksi määrittelemäänsä tilannetta. == Tehtävät == Sotilasesikunta antaa ennakkovaroituksia kriisitilanteista, arvioi tilanteen ja tekee toimintasuunnitelman. Se on vastuussa EU:n sotilastoimien suunnittelusta ja ohjauksesta. Se on vastuussa yhteydenpidosta EU:n tilannekeskukseen ja kansainvälisten järjestöjen (lähinnä YK:n ja Naton) toiminnanjohdon tilannekeskuksiin ja suunnitteluelimiin. Se voi myös johtaa omaa toimintakeskustaan, EU:n laitoksia ja jäsenmaiden johtoresursseja. == Pääjohtajat == Nimi Toimikausi Kansalaisuus Rainer Schuwirth 2001–2004 Saksa Jean-Paul Perruche 2004–2007 Ranska David Leakey 2007–2010 Britannia Ton van Osch 2010–2013 Alankomaat Wolfgang Wosolsobe 2013–2016 Itävalta Esa Pulkkinen 5.2016– Suomi == Lähteet == Sotilasesikunta Luokka:Turvallisuuspolitiikka
Bangassi

Bangassi on maalaiskunta ja sen keskuskylä Kayesin alueen Kayesin piirissä Malissa. Se sijaitsee Senegaljoen oikeanpuoleisella rannalla noin 10 kilometriä Kayesista luoteeseen. Kunnassa on 12 100 ja keskuskylässä 1 300 asukasta (vuonna 2009). Bangassin kunta rajoittuu pohjoisessa Kayesin piirin Djéléboun, idässä Koussanén, Gory Gopélan ja Khouloumin, etelässä Kayesin, Liberté Dembayan, Samé Diomgoman, Somankidyn ja Kéméné Tambon sekä lännessä Guidimakan Keri-Kaffon kuntiin. Maisemaa leimaavat tasangot, alangot ja kukkulat. Vesistöjä ovat Senegal ja syksyllä kuivuvat Kolimbiné, Dagamé ja Dandiguiri. Seutu kuuluu Sahelin vyöhykkeeseen. Kuntaan kuuluu yhdeksän kylää, joista suurin on 3 800 asukkaan Diakalel. Asukkaat ovat soninkeja, khasonkoja, fulbeja, bambaroita ja maureja. Vallitseva uskonto on islam. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat durra, maapähkinä, maissi, riisi, okra, bataatti ja vesimeloni. Kotieläimiä ovat naudat, lampaat, vuohet ja kamelit. Kaupankäynti suuntautuu Kayesiin. Kunnassa toimii viisi alakoulua, lukutaitokeskus ja koraanikoulu. Toimivia terveyspalveluja ei ole. Vesihuolto käsittää kaivoja ja porakaivoja. ==Lähteet== Luokka:Kayesin piiri Luokka:Malin kunnat
Pjanoje solntse

Pjanoje solntse () on ukrainalaisen laulaja Alekseevin ensimmäinen studioalbumi. == Kappaleet == # Okeanami stali (Океанами стали) # Tšuvstuju dušoi (Чувствую душой) # Pjanoje solntse (Пьяное солнце) # Bolno kak v raju (Больно как в раю) # Derži (Держи) # Snov oskolki (Снов осколки) # Delfiny (Дельфины) # A ja plyvu (А я плыву) # Oma (Ома) # Strannyje tantsy (Странные танцы) == Arvostelut == * InterMedia InterMedia review == Lähteet == Luokka:Vuoden 2016 esikoisalbumit Luokka:Ukrainalaiset albumit Luokka:Popalbumit
Vuoden 1957 Tyynenmeren hurrikaanikausi

Tyynenmeren hurrikaanikausi vuonna 1957 oli kohtalaisen aktiivinen kausi, jonka aikana oli 13 trooppista myrskyä. Ensimmäinen hurrikaani oli Kanoa, joka muodostui 14. heinkäkuuta Hurrikaani Nina tunnistettiin trooppiseksi myrskyksi 29. marraskuuta. Havaijin suurista saarista vain Oahu kärsi pahemmin Ninan vuoksi. Kolme henkeä menetettiin kalastusveneen upotessa yksi kuoli sähköiskuun. == Lähteet == Tyynenmeren hurrikaanikausi 1957
John Roberts (täsmennyssivu)

John Roberts voi tarkoittaa seuraavia henkilöitä: *Bartholomew Roberts (1682–1722), syntyjään John Roberts, walesilaissyntyinen merirosvo * John Roberts (s. 1955), Yhdysvaltain korkeimman oikeuden puheenjohtaja *John Roberts (1932/33–2017), walesilainen merimies ja kunnallispoliitikko *John D. Roberts (1918–2016), yhdysvaltalainen kemisti *John Hamilton Roberts (1891–1962), kanadalainen kenraalimajuri * John H. Roberts (s. 1941), yhdysvaltalainen musiikintutkija
Khouloum

Khouloum on maalaiskunta ja sen keskuskylä Kayesin alueen Kayesin piirissä Malissa. Se sijaitsee Kolimbinéjoen rannalla 10 kilometriä Kayesista itään. Kunnassa on 19 000 ja keskuskylässä 2 100 asukasta (vuonna 2009). Khouloumin kunnan pinta-ala on 69,5 neliökilometriä. Se rajoittuu pohjoisessa Kayesin piirin Gory Gopélan ja Gouméran, idässä Colimbinén, etelässä Hawa Dembayan ja Liberté Dembayan sekä lännessä Kayesin ja Bangassin kuntiin. Alue on pinnanmuodostukseltaan lähinnä tasankoa. Vesistöjä ovat Senegal ja sen sivujoki Kolimbiné. Seutu kuuluu Sahelin vyöhykkeeseen. Kuntaan kuuluu 11 kylää, joista suurin on 9 100 asukkaan Soutoukoulé. Asukkaat ovat etupäässä khasonkoja. Lisäksi on fulbeja, bambaroita, soninkeja ja maureja. Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä ja okra. Lisäksi harjoitetaan käsityöammatteja ja pienimuotoista kaupankäyntiä. Kunnassa toimii seitsemän alakoulua, koulutus- ja kehittämiskeskus ja kaksi koraanikoulua. Gabou Gopélassa on terveyskeskus. Vesihuolto käsittää kaivoja ja porakaivoja. ==Lähteet== Luokka:Kayesin piiri Luokka:Malin kunnat
Kevytsavukeoikeudenkäynti

Kevytsavukeoikeudenkäynti oli oikeusjuttu, jota käytiin tupakkayhtiöiden ja neljän naisen välillä. Juttu päättyi vuonna 2010 sopimukseen, jonka tuloksena kaksi naista avustajineen ilmoittivat korkeimmalle oikeudelle vetävänsä pois valituslupahakemuksensa. Naiset vaativat kahdelta tupakkayhtiöltä, Amer Sports ja British American Tobacco Finland (BAT), korvauksia tupakoinnin aiheuttamista vakavista sairauksista, kuten keuhkoahtaumataudista ja keuhkosyövästä. Jutussa oli alkujaan neljä naista, mutta yksi heistä kuoli ennen kuin juttu ehti käräjäoikeuteen. Lokakuussa 2008 Helsingin käräjäoikeus hylkäsi naisten korvausvaatimukset. Kaksi naisista valitti hovioikeuteen. Helsingin hovioikeus hylkäsi toukokuussa 2010 naisten korvausvaatimukset. Oikeudenkäynnin kannalta yksi keskeinen kysymys oli ovatko tupakkayhtiöt markkinoineet kevytsavukkeita harhaanjohtavasti. Helsingin hovioikeuden tuomion mukaan tupakointi oli aiheuttanut tai ainakin merkittävästi myötävaikuttanut naisten sairastumiseen. Tupakkayhtiöillä ei kuitenkaan ollut oikeuden mukaan velvollisuutta varoittaa kuluttajia savukkeiden vaaroista, koska vaarat olivat tupakkayhtiöiden Pertti Haapalalta tilaaman tutkimuksen mukaan yleisesti tiedossa jo 1950-luvun lopulla. Haapalalta tilattu tutkimus on salainen ja se sai kritiikkiä mm. Heikki Hiilamolta Tieteessä tapahtuu -lehdessä siitä, että tutkimukseen oli valikoitu haluttua johtopäätöstä tukevaa aineistoa. Myös johtopäätöstä, jossa suomalaiset tiesivät 1950-2000 luvuilla tupakan terveyshaitoista silloin kun tupakkayhtiöt eivät ole niitä julkisesti tunnustaneet tietäneensä, on pidetty ironisesti ristiriitaisena. Naisia edusti emeritusprofessori Erkki Aurejärvi, joka oli aikaisemmin toiminut myös Pentti Ahon edustajana. == Lähteet == == Aiheesta muualla == * ; 2017 * * Luokka:Tupakka Luokka:2010-luvun oikeustapaukset
Ur-Nanše

Ur-Nanše tai Ur-Nina (noin 2494–2465 eaa.) oli sumerilainen kuningas, joka perusti Lagašin ensimmäisen dynastian. Ur-Nanšen dynastian aikakautta leimasi Lagašin ja Umman kaupunkivaltioiden välinen kamppailu Sumerin ylivallasta. Ur- Nanše onnistui alistamaan ainakin Kišin.Kari 2001, s. 284 Hänen seuraajansa joutuivat kuitenkin myöhemmin taistelemaan jatkuvasti Kišin kanssa pohjoisessa ja elamilaisten kanssa idässä. Myös sodat Akšakin kanssa alkoivat luultavasti Ur-Nanšen valtakaudella. == Lähteet == * Risto Kari: Historian ABC – Kaikkien aikojen valtiot. Osa 5. Kustannusosakeyhtiö Tammi 2001. ISBN 951-31-1097-4. === Viitteet === == Aiheesta muualla == Luokka:Sumerin kuninkaat
Gory Gopéla

Gory Gopéla on maalaiskunta ja sen keskuskylä Kayesin alueen Kayesin piirissä Malissa. Se sijaitsee 30 kilometriä Kayesista koilliseen. Kunnassa on 7 900 ja keskuskylässä 1 800 asukasta (vuonna 2009). Gory Gopélan kunnan pinta-ala on 330,3 neliökilometriä. Se rajoittuu pohjoisessa Kayesin piirin Koussanén, idässä Séro Diamanoun ja Gouméran, etelässä Khouloumin ja lännessä Bangassin kuntiin. Kuntaan kuuluu viisi kylää. Asukkaat ovat soninkeja, khasonkoja, bambaroita, fulbeja ja maureja. Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, maissi, maapähkinä ja durra. Kotieläimiä ovat naudat, lampaat, vuohet ja aasit. ==Lähteet== Luokka:Kayesin piiri Luokka:Malin kunnat
Lehmiranta

Lehmiranta on kaupunginosa Raahessa. Se sijaitsee lähellä kaupungin keskustaa.Googlen karttapalvelu Alueella sijaitsee muun muassa Lybeckerinpuiston päiväkoti sekä liikunnallinen päiväkoti Ilopirpana. Lehmirannassa on kerros-, rivi- ja omakotitaloja. == Lähteet == Luokka:Raahen kaupunginosat
Duo!

__NOTOC__ Duo! on muusikko Carita Holmströmin viides levy, joka sisältää hänen sävellyksiään suomalaisiin runoihin ja kaksi ulkomaista lainakappaletta. Kaksi Juice Leskisen sanoittamaa laulua ovat uusia sovituksia vuonna 1974 ilmestyneeltä Toinen levy-albimilta. Carita Holmström esittää kaikki kappaleet kahdestaan Teppo Hauta-ahon kanssa, ja he ovat tuottaneet levyn yhdessä. Carita Holmström itse soittaa levyllä kitaraa, huilua ja pianoa. Levykansitekstin mukaan levyn äänityksessä ei ole käytetty päälleäänitystä eikä vahvistusta aidon akustisen ”live”-tunnelman aikaansaamiseksi. Levyn tuotenumero on CaTepCD-1-94. https://www.discogs.com/Carita- Holmstr%C3%B6m-Teppo-Hauta-aho-Duo/release/2447751 == Kappaleet == # # # # # # # # # # # # == Lähteet == * Albumin takakansi === Viitteet === Luokka:Vuoden 1994 albumit Luokka:Suomalaiset jazzalbumit
Karakoro (kunta)

Karakoro on maalaiskunta Kayesin alueen Kayesin piirissä Malissa. Sen keskuskylä Teichibé sijaitsee 115 kilometriä Kayesista pohjoiseen. Kunnassa on 15 200 ja keskuskylässä 2 300 asukasta (vuonna 2009). Karakoron kunta rajoittuu pohjoisessa Kayesin piirin Sahelin, idässä Koussanén ja etelässä Djéléboun kuntiin sekä lännessä Mauritaniaan. Alue on pinnanmuodostukseltaan tasankoa, jota halkovat pienet vadit. Länsirajalla virtaa Senegalin sivujoki Karakoro. Seutu kuuluu Sahelin vyöhykkeeseen. Kasvillisuus on kuivuudesta kärsivää aroa. Kuntaan kuuluu seitsemän kylää. Asukkaat ovat etupäässä soninkeja. Fulbet ja maurit liikkuvat alueella paimentolaisina. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, pavut ja vihannekset. Kotieläimiä ovat naudat, lampaat, vuohet, hevoset, aasit, kamelit ja siipikarja. Lisäksi harjoitetaan kaupankäyntiä. ==Lähteet== Luokka:Kayesin piiri Luokka:Malin kunnat
Ruthild Hahne

pienoiskuva|oikea|Ruthild Hahnen ehdotus Ernst Thälmannin muistomerkiksi. Ruthild Hahne (19. joulukuuta 1910 Berliini, Saksa – 1. syyskuuta 2001Wer war wer in der DDR ) oli saksalainen kuvanveistäjä, jonka uran huippu sijoittui Saksan demokraattisen tasavallan alkuvuosiin. http://rkd.nl/en/explore/artists/287107 == Elämänvaiheita == Ruthild Hahne syntyi varakkaan liikemiesisän tyttäreksi. Perheellä oli varaa palkata palvelijoita, puutarhuri ja autonkuljettaja. Hahnen ollessa koululainen muuan koulukaveri lainasi hänelle Karl Marxin teoksen, ja sen luettuaan hänestä tuli vähitellen vakaumuksellinen kommunisti. http://www.tagesspiegel.de/gesellschaft/ruthild-hahne-ernst- beiseite/8720196.html Vuosina 1931–1933 Hahne esiintyi kommunistien tilaisuuksissa. Kansallissosialistien noustua valtaan vuonna 1933 Hahne keskittyi opintoihinsa ja valmistui vuonna 1936 voimistelunopettajaksi. Hän jätti opettajan työn melko pian ja pääsi opiskelemaan kuvanveistoa. Yksi hänen opettajistaan oli kansallissosialistien suosikkikuvanveistäjä Arno Breker. Vuosina 1940–1941 hän opiskeli Roomassa Villa Massimossa. Hahne rakastui Wilhelm Thiessiin ja muutti hänen kanssaan yhteen vuonna 1941. Heidän kodistaan muodostui kansallissosialisteja vastustavien kokoontumispaikka, ja he valmistivat hallintoa vastustavia lentolehtisiä. Gestapo oli epäillyt Hahnea jo vuodesta 1938. Hahne ja hänen ystävänsä pidätettiin 21. lokakuuta 1942, ja Hahnelle luettiin tuomio 9. syyskuuta 1943. Tuomio oli viisi vuotta vankeutta. Saksan romahdettua 1945 Hahne palasi Berliiniin ja liittyi heti Saksan kommunistipuolueen jäseneksi. Puolueesta syntyi seuraavana vuonna neuvostovyöhykettä hallinnut Saksan sosialistinen yhtenäisyyspuolue SED. Vuodet 1946–1950 Hahne opetti Kunsthochschule Berlin Weißenseessä, jota hän oli perustamassa, ja piti ensimmäisen veistosnäyttelynsä. Näyttelyssä oli Leniniä esittänyt teos, joka herätti huomiota. Sen myötä hän sai virallisia muotokuvatilauksia. Hän veisti muotokuvat Karl Liebknechtistä, Wilhelm Pieckistä ja Walter Ulbrichtista. Ernst Thälmannin muistomerkkikilpailun voitto oli käänne Hahnen uralla. Hän voitti kilpailun, mutta työtä ei toteutettu, sillä muistomerkin suunnitellun sijaintipaikan lähistölle rakennettiin vuonna 1961 Berliinin muuri, mikä esti työn valmistamisen. Lisäksi virallinen taidesuunta oli vaihtunut, ja Hahnen työ julistettiin vulgääriksi ja keinotekoiseksi. Myös hänen yksityiselämäänsä arvosteltiin julkisuudessa, ja hän ajautui sivuun taidemaailman kärjestä. Häneltä tilattiin edelleen virallisia muotokuvia, kuten kirjailijoista Bruno Apitz (1966) ja Kurt Stern (1968). Hän piti yksityisnäyttelyn vuonna 1985. Hahnen perintöä vaalii hänen ottopoikansa Stefan Hahne, joka on avannut Hahnen työhuoneen yksityiseksi museoksi. Suurin osa Hahnen Thälmann-monumentista tuhoutui, mutta sen jäljellä olevat osat on nähtävillä yksityismuseossa. http://books.google.fi/books?id=QPqDCgAAQBAJ&pg;=PA67&redir;_esc=y#v=onepage&q;&f;=false ==Palkinnot== * DDR:n valtiollinen kunniamerkki vuonna 1971 == Lähteet == Luokka:Vuonna 1910 syntyneet Luokka:Vuonna 2001 kuolleet Luokka:Saksalaiset kuvanveistäjät Luokka:Itäsaksalaiset henkilöt
Antinkangas

Antinkangas on kaupunginosa Raahessa. Alue sijaitsee noin kahden kilometrin päässä kaupungin keskustasta koilliseen päin. Antinkankaan rakennuskanta koostuu niin pien- ja rivitaloista kuin pienkerrostaloistakin. Antinkankaalla sijaitsee syksyllä 2018 avattu monitoimitalo, joka järjestää peruskouluopetusta ja päiväkoti- ja nuorisotoimintaa. Sen paikalla sijaitsi aiemmin vuonna 1976 rakennettu ja 2010-luvulla purettu koulu. Kaupunginosassa sijaitsee myös muun muassa kuntosali. Lisäksi Antinkankaan välittömässä läheisyydessä sijaitsee palveluita, kuten K-Supermarket ja R-kioski. == Lähteet == Luokka:Raahen kaupunginosat
Pikkuholmi

Pikkuholmi on kaupunginosa Raahessa. Alue sijaitsee lähellä kaupungin keskustaa Lehmirannan ja Antinkankaan kaupunginosien välissä.Google Maps Pikkuholmin alueella sijaitsee muun muassa K-Supermarket ja R-kioski. == Lähteet == Luokka:Raahen kaupunginosat
Wielkopolski

Wielkopolski on puolalainen hevosrotu, joka on kehitetty toisen maailmansodan jälkeen. Rotu syntyi yhdistämällä masuren- ja poznan-rotujen kantakirjat. Molemmat näistä roduista polveutuivat trakehnerinhevosista, ja niitä oli jo aiemmin risteytetty keskenään. Wielkopolski soveltuu ratsuksi ja valjakkoajoon. == Lähteet == * Luokka:Hevosrodut Luokka:Puoliveriset
Ylimerkintä

Ylimerkintä tarkoittaa arvopaperin liikkeeseenlaskuun eli emissioon liittyvää tilannetta, jossa sijoittajat merkitsevät eli haluaisivat ostaa arvopaperia yli tarjolla olevan määrän. Ylimerkitty arvopaperi voi olla osake tai joukkovelkakirja. Osakeannissa ylimerkintä johtaa tavallisesti siihen, että sijoittajien saamia osakemääriä leikataan. == Katso myös == * Alimerkintä == Lähteet == Luokka:Sijoittaminen
Mestauskallio

Mestauskallio on kaupunginosa Raahessa. Kaupunginosassa on sekä asutusta että teollisuusaluetta. Alueen asuinrakennuskanta on pientalopainotteista. == Lähteet == Luokka:Raahen kaupunginosat
Alimerkintä

Alimerkintä tarkoittaa arvopaperin liikkeeseenlaskuun eli emissioon liittyvää tilannetta, jossa sijoittajat eivät merkintäajan kuluessa merkitse emission vähimmäismäärää arvopapereita. Jos osakeyhtiön osakeannissa antipäätöstä vastaavaa määrää osakkeita ei ole merkitty määräajan kuluessa, osakeantipäätös ja siihen perustuva merkintä raukeavat.Taloustiedon taloussanasto. Taloustieto r.y. 1987. Hakusana alimerkintä. == Katso myös == * Ylimerkintä == Lähteet == Luokka:Sijoittaminen
PGE Polska Grupa Energetyczna

PGE Polska Grupa Energetyczna (PGE) on vuonna 1990 perustettu puolalainen sähköntuotantoon ja -jakeluun erikoistunut pörssiyritys. PGE:n päämaja sijaitsee Varsovassa. Yhtiön osake noteerataan Varsovan pörssissä, ja on mukana keskeisessä WIG20-osakeindeksissä (13. helmikuuta 2018 painolla 4,0 %). Yrityksellä on neljä liiketoiminta-aluetta: Perinteinen sähköntuotanto (lähinnä hiileen ja ligniittiin pohjautuva sähköntuotanto), Uusiutuva energia (esimerkiksi tuuli- ja vesivoima sekä biomassaan pohjautuva sähköntuotanto), Tukkukauppa (muiden toimijoiden tuottaman sähkön toimitus koti- ja ulkomailta), Jakelu (sähkönjakelu ja sen turvaaminen) ja Kauppa (sähkön myynti yrityksille, paikallishallinnolle ja kotitalouksiin). Yhtiöllä on ligniitin kaivostoimintaa. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1255. Se luokiteltiin tällä listalla Puolan 5. suurimmaksi pörssiyritykseksi. Yhtiön markkina-arvo oli 5,3 miljardia Yhdysvaltain dollaria (toukokuussa 2017) ja liikevaihto 7,1 miljardia USD (2016). ==Lähteet== ==Aiheesta muualla== Luokka:Puolalaiset pörssiyhtiöt Luokka:Puolalaiset energiayhtiöt Luokka:Puolalaiset valtionyhtiöt
KGHM Polska Miedź

KGHM Polska Miedz S.A. (KGHM) on puolalainen kaivosyhtiö ja pörssiyritys, jonka päämaja sijaitsee Lubinssa. Yhtiön osake noteerataan Varsovan pörssissä, jonka keskeisimpien osakkeiden WIG20-osakeindeksissä yhtiön osake oli painoarvoltaan viidenneksi merkittävin osake (13. helmikuuta 2018 paino 6,7 %). Yrityskonserni tuottaa kaivoksissaan ja valimoillaan kuparimalmia ja kirjometalleja (ei-rautametalleja). Yhtiön hallinnassa on Euroopan suurin kuparimalmin esiintymä ja sillä on oikeuksia esiintymiin myös Yhdysvalloissa, Kanadassa ja Chilessä. KGHM on kuudenneksi suurin elektrolyyttisen kuparin ja toiseksi suurin hopean tuottaja maailmassa. Yhtiö tuottaa muun muassa kuparikatodeja, kuparilankaa, Cu-OFE ja Cu-Ag -lankaa; hopeaa harkkoina ja rakeisessa muodossa; kultaharkkoja, molybdeenia; reniumia; ja muita tuotteita, kuten lyijyä, rikkihappoa, kuparisulfaattia, nikkelisulfaattia, teknisiä seleenituotteita, platinaa ja palladiumia. ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Kaivosyhtiöt Luokka:Puolalaiset valtionyhtiöt
Santander Bank Polska

Bank Zachodni WBK S.A. (BZ WBK) on puolalainen pankkipalveluita tarjoava pörssiyritys, jonka kotipaikka on Wrocław. Yhtiö on perustettu vuonna 1989. Yhtiön osake noteerataan Varsovan pörssissä, ja on mukana keskeisessä WIG20-osakeindeksissä (13. helmikuuta 2018 painolla 5,7 %). Pankkikonsernilla on noin 1000 toimipistettä Puolassa. Se on espanjalaisen Banco Santander S.A.:n tytäryritys. ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Puolalaiset pankit
Jälkilämpö (ydinreaktori)

Jälkilämpöä syntyy ydinreaktorin polttoaineessa, kun radioaktiiviset fissiotuotteet hajoavat. Jälkilämmön tuotto jatkuu vielä sen jälkeen, kun ketjureaktio on pysäytetty. Jälkilämpö kuumentaa polttoainetta, ja siksi myös pysäytettyä reaktoria täytyy jäähdyttää. Reaktorin jäähdyttäminen jälkilämmön poistamiseksi onkin toinen ydinturvallisuuden keskeinen tehtävä, ketjureaktion hallinnan lisäksi. Ydinreaktorin toimiessa uraani ja plutonium hajoavat fissioreaktioissa kevyemmiksi atomeiksi, fissiotuotteiksi. Nämä fissiotuotteet ovat radioaktiivisia, eli ne hajoavat vähitellen muiksi alkuaineiksi. Tässä radioaktiivisessa hajoamisessa syntyy lämpöenergiaa, jota sanotaan jälkilämmöksi. Jälkilämpöteho on suurimmillaan heti reaktorin pysäyttämisen jälkeen noin 7 prosenttia reaktorin kokonaistehosta. Se pienenee vähitellen, kun fissiotuotteiden määrä vähenee radioaktiivisen hajoamisen seurauksena. Tunnin päästä reaktorin pysäyttämisestä jälkilämpöteho on noin 1,3 prosenttia reaktorin kokonaistehosta ja kuukauden päästä noin 0,1 prosenttia. Esimerkiksi Fukushiman kolmosreaktorissa jälkilämpöteho oli tunnin kuluttua reaktorin pysäyttämisestä yli 30 megawattia ja vielä viikon päästä lähes 6 megawattia. Näin suuri lämpöteho riittää aiheuttamaan polttoaineen sulamisen, jos sitä ei jäähdytetä. Jos polttoaine kuumenee liikaa, zirkoniumista tehty polttoainesauvan suojakuori voi puhjeta ja radioaktiivisia aineita voi vapautua suojarakennukseen ja sieltä mahdollisesti ympäristöön. Three Mile Islandin ja Fukushiman onnettomuudet johtuivat siitä, että jälkilämpöä ei saatu poistettua reaktorista. Jälkilämmön aiheuttaman ylikuumenemisen estämiseksi ydinreaktoreissa on jälkilämmönpoistojärjestelmät ja onnettomuustilanteita varten vielä niistä riippumattomat hätäjäähdytysjärjestelmät. Pienissä reaktoreissa jälkilämpöteho on niin pieni, että jälkilämmön poistamiseen ei välttämättä tarvita erillisiä hätäjäähdytysjärjestelmiä, vaan lämmönsiirto johtumalla reaktorin seinämien läpi voi riittää. Jälkilämpöä syntyy myös sen jälkeen, kun käytetty polttoaine on poistettu ydinreaktorista. Tämän takia käytettyä polttoainetta säilytetäänkin veden alla vähintään muutamia vuosia reaktorista poistamisen jälkeen. Jälkilämpö täytyy ottaa huomioon myös käytetyn polttoaineen loppusijoituksessa kallioperään. == Lähteet == Luokka:Ydinvoima
American Girl

American Girl on nukkemerkki jota valmisti Pleasant Company vuodesta 1986 vuoteen 1998, jolloin yritys myytiin Mattelille. Nuket ovat 48 cm korkeita, niillä on muovinen pää ja kankainen vartalo. Ensimmäiset yksitoista nukkea esittivät hahmoja Yhdysvaltojen historiasta. Vuonna 1993 julkaistiin ensimmäinen amerikanafrikkalainen nukke. Vuosina 1986-2014 yhtiö myi yli 23 miljoonaa nukkea. Vuonna 2018 julkaistu "Luciana" esittää 11-vuotiasta tyttöä, joka aikoo ryhtyä astronautiksi. == Lähteet == == Aiheesta muualla == * American Girl Wiki wikia Luokka:Nuket Luokka:Yhdysvaltalaiset leikkikaluvalmistajat
Vaahteramäen Eemeli (televisiosarja)

Vaahteramäen Eemeli on Astrid Lindgrenin kirjoittamiin Eemeli-kirjoihin perustuva televisiosarja. Televisiosarja koostuu elokuvista Vaahteramäen Eemeli, Eemelin uudet metkut ja Eemeli ja possuressu, jotka leikattiin 13-osaiseksi televisiosarjaksi. Sarjaa alettiin esittää Ruotsin televisiossa marraskuussa 1975. == Jaksot == # Rakas verstashuone / Du kära lilla snickarbod # Eemeli soppakulhossa / Emil i soppskålen # Pidot Kissankulmassa / Kalaset i Katthult # Eemeli markkinoilla / När Emil for till marknaden # Tuli joulu / Stora Tabberaset i Katthult # Mäkimattilan huutokauppa / Auktionen i Backhorva # Ruusu riehaantuu / Koa är galen! # Kun Liinalla oli hammassärky / När Lina hade tandvärk # Kinkerit Kissankulmassa / Husförhöret i Katthult # Ravustusta, kahvikestejä ja muita huvituksia / Kräftfiske, gökotta och andra lustbarheter # Emakko hullaantuu / Sugga är också galen! # Possuressun ihmeelliset temput / Griseknoens märkliga bravader # Suuri lumimyrsky / Den stora snöstormen == Lähteet == == Aiheesta muualla == * Vaahteramäen Eemeli Svensk Filmdatabasissa * Luokka:Vaahteramäen Eemeli Luokka:Ruotsalaiset televisiosarjat Luokka:1970-luvun televisiosarjat Luokka:SVT:n televisio- ohjelmat
EUMC

EUMC on lyhenne seuraavista: * Euroopan unionin sotilaskomitea * Euroopan unionin rasismin ja muukalaisvihan seurantakeskus, jonka työtä tekee nykyisin Euroopan unionin perusoikeusvirasto (FRA)
Alior Bank

pienoiskuva|Alior Bankin toimipiste Varsovassa. Alior Bank S. A. (Alior Bank Spółka Akcyjna) on puolalainen pankkikonserni. Pankki on perustettu vuonna 2008. Yhtiön päämaja sijaitsee Varsovassa. Pankki toimii Bank BPH:n välityksellä. Yrityksen henkilökuntaan kuului noin 10 200 ihmistä. Yhtiön osake noteerataan Varsovan pörssissä, ja yhtiö on mukana pörssin keskeisimpien osakkeiden WIG20-osakeindeksissä (13. helmikuuta 2018 paino 3,3 %). ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Puolalaiset pankit
MBank

mBank S. A. on puolalainen pankkikonserni. Pankki on perustettu vuonna 1986. Yhtiön päämaja sijaitsee Varsovassa. Yrityksen henkilökuntaan kuului noin 6 400 ihmistä. Pankkipalveluja yritys tarjoaa erityisesti Puolassa, Tšekissä ja Slovakiassa. Yhtiön osake noteerataan Varsovan pörssissä, ja yhtiö on mukana pörssin keskeisimpien osakkeiden WIG20-osakeindeksissä (13. helmikuuta 2018 paino 2,88 %). Red Tower in Łódź (mBank).jpg|Punainen mBankin tornitalo Puolan Łódźissa. ==Lähteet== ==Aiheesta muualla== Luokka:WIG 30 -indeksi Luokka:Puolalaiset pörssiyhtiöt Luokka:Puolalaiset pankit
EUSK

EUSK voi tarkoittaa seuraavia: * Euroopan unionin satelliittikeskus (EUSK) * Euroopan unionin sotilaskomitea (EUSK)
Alppihiihto talviolympialaisissa 2018 – miesten syöksylasku

Alppihiihdon miesten syöksylaskun kilpailu talviolympialaisissa 2018 järjestettiin 15. helmikuuta 2018 Jeongseon Alpine Centressä, Gangwonissa, Etelä-Koreassa. ==Mitalistit== Mitalistit Aksel Lund Svindal Kjetil Jansrud Beat Feuz ==Tulokset== Kilpailu alkoi klo 11.00 paikallista aikaa. Sija Nro. Nimi Maa Aika Ero 7 Aksel Lund Svindal 1.40,25 9 Kjetil Jansrud 1.40,37 +0,12 5 Beat Feuz 1.40,43 +0,18 3 Dominik Paris 1.40,79 +0,54 1 Thomas Dreßen 1.41,03 +0,78 13 Peter Fill 1.41,08 +0,83 17 Vincent Kriechmayr 1.41,19 +0,94 4 Brice Roger 1.41,39 +1,14 11 Matthias Mayer 1.41,46 +1,21 10 6 Andreas Sander 1.41,62 +1,37 11 16 Max Franz 1.41,75 +1,50 12 15 Hannes Reichelt 1.41,76 +1,51 13 8 Mauro Caviezel 1.41,86 +1,61 14 2 Manuel Osborne-Paradis 1.41,89 +1,64 15 12 Aleksander Aamodt Kilde 1.42,18 +1,93 16 14 Bryce Bennett 1.42,22 +1,97 17 18 Christof Innerhofer 1.42,23 +1,98 18 10 Johan Clarey 1.42,39 +2,14 19 28 Martin Čater 1.42,53 +2,28 20 27 Jared Goldberg 1.42,59 +2,34 21 23 Marc Gisin 1.42,82 +2,57 22 25 Emanuele Buzzi 1.42,84 +2,59 23 34 Ryan Cochran-Siegle 1.42,96 +2,71 23 21 Maxence Muzaton 1.42,96 +2,71 25 29 Josef Ferstl 1.42,98 +2,73 26 19 Adrien Théaux 1.42,99 +2,74 27 24 Boštjan Kline 1.43,03 +2,78 28 22 Benjamin Thomsen 1.43,19 +2,94 29 39 Miha Hrobat 1.43,61 +3,36 30 30 Wiley Maple 1.43,72 +3,47 31 36 Andreas Romar 1.43,78 +3,53 32 35 Dustin Cook 1.43,80 +3,55 33 20 Gilles Roulin 1.43,88 +3,63 34 40 Henrik von Appen 1.44,02 +3,77 35 26 Broderick Thompson 1.44,37 +4,12 36 38 Christoffer Faarup 1.44,48 +4,23 37 37 Joan Verdu 1.44,65 +4,40 38 42 Filip Forejtek 1.44,79 +4,54 39 48 Igor Zakurdayev 1.45,01 +4,76 40 45 Christopher Hörl 1.45,21 +4,96 41 32 Marko Vukićević 1.45,36 +5,11 42 41 Michał Kłusak 1.45,42 +5,17 43 49 Marco Pfiffner 1.45,61 +5,36 44 50 Yuri Danilochkin 1.45,86 +5,61 45 46 Jan Hudec 1.46,42 +6,17 46 47 Jan Zabystřan 1.46,60 +6,35 47 57 Simon Breitfuss Kammerlander 1.47,87 +7,62 48 53 Kim Dong-woo 1.47,99 +7,74 49 51 Ivan Kovbasnyuk 1.48,57 +8,32 50 55 Albin Tahiri 1.48,81 +8,56 51 56 Marko Stevović 1.49,50 +9,25 52 52 Patrick McMillan 1.49,98 +9,73 53 54 Márton Kékesi 1.51,72 31 Klemen Kosi DNF 43 Marc Oliveras DNF 33 Natko Zrnčić- Dim DNS 44 Ondřej Berndt DNS ==Lähteet== miesten syöksylasku
EUSE

EUSE voi tarkoittaa seuraavia: * Euroopan tuetun työllistymisen kattojärjestö (EUSE) * Euroopan unionin sotilasesikunta (EUSE)